ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:105-Е.03.01-29844/ 5-2018

23.01.2018.

На основу члана 54. и 63. Закона о јавним набавкама („Службени гласник РС", бр. 124/12, 14/15 и 68/15), Комисија за јавну набавку број **3000/0017/2017(1044/2017)**, за набавку Израда Процене ризика у заштити лица, имовине и пословања ТЕНТ, Процене угрожености од елементарних непогода и других несрећа и Плана заштите и спасавања са Планом заштите од удеса - СОиО, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 5.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

Зашто у конкурсној документацији није предвиђено да се јавна набавка спроводи по партијама.

Предлог: Како се ради о различитим законским прописима ( Закон о приватном обезбеђењу – „Службени гласник РС”, бр. 104/13 и Закон о ванредним суитуацијама – „Службени гласник РС“, бр. 111/09, 92/11 и 93/12) предлажемо да јавна набавка спроводи по партијама и то:

1) Израда процене ризика у заштити лица, имовиме и пословања;

2) Израда процене угрожености од елементарних непогода и других несрећа и План заштите и спасавања у ванредним ситуацијама;

3) Израда плана заштите од удеса – ЦОиО. (Обавезе по систему СЕВЕСО) и ради се по прописима из области заштите животне средине.

Не прихватање овог предлога представља одређену дискриминацију поњуђача и доводи у сумњу регуларност јавне набавке. Пре свега један субјекат није у могућности да успешно изврши све послове који се траже Конкурсном документацијом већ се мора ићи на удруживање или изнајмљивање кадрова а елиминисање стручних субјеката из одређене области, па зато се предлаже спровођење јавне набавке по партијама.

**ОДГОВОР 1:**

У складу са наведеним питањем Понуђача, већ је одговорено на ово питање у ранијем периоду, и јавно објављено.

**ПИТАЊЕ 2**: У техничкој спресификацији јавне набавке наведено је да је одлуком Владе Србије ТЕНТ проглашен од посебног интереса за одбрану земље што је тачно али нисте навели до краја све што се тиче ове области.

Ппредлог: Одлуком о одређивању правник лица од значаја за одбрану РС („Службени гласник РС“, бр.5208), Одлуком о одређивању великих техничких система од значаја за одбрану („Сл. гласник РС“, бр. 54/10 и 4/11) и Одлуком о објектима од посебног значаја за одбрану („Сл.гласник РС“, бр 112/08) поставља посебне услове а пре свега поштовање Закона о одбрани, Закона о тајности података, усаглашавање са Планом одбране ТЕНТ, неопходност поседовања сертификата за приступ тајностима података (изјава не може бити замена за сертификат јер она важи само за степен тајности „интерно“ ) као и поштовање наведених одлука.

У одлуци о објектима од посебног значаја за одбрану, у тачки 4. се каже: „Мере заштите објеката од посебног значаја за одбрану одредиће се посебним прописом, у складу са законом“.

**ОДГОВОР 2:** У конкурсној документацији је прецизно наведено према којим законима се тражи услуга, стога не сматрамо да је могуће повезивање са законом о одбрани. Сходно томе, посматра се и област поверљивости информација, која ће бити регулисана уговором у складу са законом.

**ПИТАЊЕ 3**:Да ли постоје Национали стандарди СРПС А. Л2003, да ли постоји Методологија корпоративне безбедности и Методологија стандарда на које се позивате у Конкурсној документацији.

Предлог: Оваква формулација конкурсне документације је неприхватљива јер непостоје Национални стандарди СРПС А. Л2003 јер су повучени 31.08.2017. године, нити постоји наведене методологије.

**ОДГОВОР 3**: Безбедност ТЕНТ као сложеног субјекта је веома сложена, међусобно интегрисана и тежи се ка даљој интеграцији у складу са савремменим трендовима пословања. Национални стандард који спомињете, управо омогућава интеграцију и процену различитих ризика, а тиме се повећава степен заштићености субјекта, односно олакшава управљање безбедносним ризицима у функцији пословања.

О важећим верзијама стандарда се можете информисати код надлежне установе.

**ПИТАЊЕ 4**: У додатним условима навели сте 2014,2015 уи 2016. годину у којима је реализован најмање један уговор а изоставили 2017. годину.

Предлог: да се као додатни услов дода и 2017. година јер је у њој донето Упуство о методологији за израду процене угрожености од елементарних непогода и других несрећа и планова заштите и спасавања у ванредним ситуацијама („Сл. гласник РС“,бр.18/2017.) са обавезом да се раније донете процене и планови усагласе са новом методологијом у року од 6 месеци од дана ступања на снагу ове методологије. Као референтна листа валидне су само оне које су урађене-усклађене по новој методологији и које су добиле сагласност (решење) надлежног органа МУП-а Србије, односно потврде наручиоца на одговарајућем образцу у складу са чланом 77. Закона о јавним набавкама.

**ОДГОВОР 4**:Захтевани додатни услов Пословног капацитета је измењен кроз прву измену која је објављена дана 25.12.2017. на порталу јавних набавки и интернет страници наручиоца.Упутством које помињете је регулисано да се врши усаглшавање, а не да се Процене и Планови донети и добили сагласност у складу са старим Упутсвом стављају ван снаге. Дакле, сматрамо да је захтев потпуно исправан и оправдан,те сматрамо да је захтев Наручиоца исправан и оправдан

У складу са наведеним питањем Комисија ће израдити измену конкурсне документације и исту објавити на Порталу јавних набавки и интернет страници Наручиоца.